ปกติประจำเดือนสุดไม่เกิน5วัน ปกติทุกเดือน เดือนนี้เป็น7วัน 5วันแรกสีแดงสดปกติ พอวันที่6เป็นแค่สีคล้ำๆติดกางเกงนิดเดียวแต่ไม่ไหล คิดว่าใกล้หาย แต่วันที่ 7 ก็เป็นแค่ติดๆ กังวลมาก ปกติไม่เคยเป็นแบบนี้ อายุจะ18
สวัสดีค่ะ จำนวนวันปกติที่ประจำเดือนมา คือ 2-7 วัน ซึ่งในแต่ละรอบเดือน ไม่จำเป็นต้องเท่ากัน ทั้งนี้ในช่วงก่อนการมีประจำเดือนมา 1 วัน หรือหลังมีประจำเดือนมา 2-3 วัน อาจมีเลือดออกกะปริดกะปรอยเล็กน้อยได้ และอาจมีสีน้ำตาลหรือแดงคล้ำ ซึ่งไม่ได้ผิดปกติอะไร และไม่นำมานับเป็นจำนวนวันรวมที่มีประจำเดือนมา โดยเลือดดังกล่าวเกิดจากการที่เยื่อบุโพรงมดลูกที่ยังหลุดลอกออกมาไม่หมดค่ะ ดังนั้น หากมีเลือดประจำเดือนสีแดงมา 5 วัน ส่วนวันที่ 6 และ 7 มีเลือดปริมาณเล็กน้อยออกมา ไม่ได้ถือมานับรวมเป็นวันที่มีประจำเดือนออก และไม่ได้ผิดปกติอะไรค่ะส่วนระยะห่างระหว่างรอบประจำเดือนที่ปกติ คือ 21-35 วัน (หรืออาจนาน 45 วัน) ซึ่งในแต่ละรอบเดือนไม่จำเป็นต้องเท่ากันสำหรับประจำเดือนที่ผิดปกติ คือ มีระยะห่างน้อยกว่า 21 วัน หรือนานกว่า 45 วัน หรือมีเลือดปริมาณมาก เช่น มากจนต้องเปลี่ยนผ้าอนามัยทุก 2 ชั่วโมง หรือประจำเดือนมานานหลายวันติดต่อกัน หรือมีปวดท้องประจำเดือนรุนแรง เป็นต้น ก็จะถือว่าผิดปกติ และควรไปพบแพทย์เพื่อหาสาเหตุค่ะ